Nacionalni svet invalidskih organizacij Slovenije je objavil javni poziv invalidskim organizacijam za imenovanje člana sveta RTV SLO. Upravičene organizacije za posredovanje predlogov so le invalidske organizacije, ki imajo status v skladu z Zakonom o invalidskih organizacijah. Nacionalni svet invalidskih organizacij Slovenije bo imenoval enega člana za obdobje dveh let. Za člane Sveta RTV Slovenija je lahko imenovana oseba, ki izpolnjuje določene pogoje. Predlogu morate predložiti utemeljitev kandidature, ki vsebuje opis izkušenj in delovanja kandidata na področju invalidskih organizacij ter vizijo dobrega delovanja in krepitve ugleda javne radiotelevizije. Več si preberite tukaj. Rok za oddajo predlogov kandidatov je 28. 1. 2023. Upravičene invalidske organizacije predlog kandidata oddajo v elektronski obliki na naslov: info@nsios.si z oznako zadeve: »Svet RTV SLO« ali po klasični pošti na naslov: NSIOS, Linhartova 1, 1000 Ljubljana v zaprti kuverti s pripisom: »Svet RTV SLO«.